ਸ਼ੋਭਨਾ ਜਾਰਜ
ਸ਼ੋਭਨਾ ਜਾਰਜ, ਜਿਸ ਨੂੰ ਸੋਭਾਨਾ ਵੀ ਕਿਹਾ ਜਾਂਦਾ ਹੈ, ਕੇਰਲਾ ਰਾਜ ਦੀ ਵਿਧਾਨ ਸਭਾ ਦੀ 3 ਵਾਰ ਮੈਂਬਰ ਰਹਿ ਚੁੱਕੀ ਹੈ, ਜਿਸ ਨੇ 9ਵੀਂ, 10ਵੀਂ ਅਤੇ 11ਵੀਂ ਵਿਧਾਨ ਸਭਾਵਾਂ ਵਿੱਚ ਚੇਂਗਨੂਰ ਦੇ ਹਲਕੇ ਦੀ ਪ੍ਰਤੀਨਿਧਤਾ ਕੀਤੀ।

ਸ਼ੁਰੂਆਤੀ ਜ਼ਿੰਦਗੀ ਅਤੇ ਪਰਿਵਾਰ 
ਸ਼ੋਬਾਨਾ ਦਾ ਜਨਮ 4 ਅਪ੍ਰੈਲ, 1960 ਨੂੰ ਕੇ.ਐੱਮ ਜਾਰਜ ਅਤੇ ਥੈਂਕੈਮਾ ਜਾਰਜ ਦੀ ਧੀ ਵਜੋਂ ਹੋਇਆ। ਉਸ ਦਾ ਵਿਆਹ ਈਸਾਕ ਜਾਰਜ ਨਾਲ ਹੋਇਆ ਅਤੇ ਉਨ੍ਹਾਂ ਦੀ ਇੱਕ ਧੀ ਹੈ।

ਸਿੱਖਿਆ 
ਸ਼ੋਬਨਾ ਨੇ 1976 ਵਿੱਚ ਚੇਂਗਨੂਰ ਦੇ ਸਰਕਾਰੀ ਗਰਲਜ਼ ਹਾਈ ਸਕੂਲ ਤੋਂ ਆਪਣੀ ਐਸ.ਐਸ.ਐਲ.ਸੀ ਪੂਰੀ ਕੀਤੀ। ਉਸ ਨੇ 1979 ਵਿੱਚ ਪ੍ਰੀ-ਡਿਗਰੀ ਕੋਰਸ ਪੂਰਾ ਕੀਤਾ ਅਤੇ 1982 'ਚ ਕੇਰਲਾ ਯੂਨੀਵਰਸਿਟੀ ਤੋਂ ਇਕਨਾਮਿਕਸ ਵਿੱਚਬੈਚਲਰ ਆਫ਼ ਆਰਟਸ ਦੀ ਡਿਗਰੀ ਪ੍ਰਾਪਤ ਕੀਤੀ। ਸ਼ੋਭਣਾ ਨੇ 1985 ਵਿੱਚ ਮੈਸੂਰ ਯੂਨੀਵਰਸਿਟੀ ਤੋਂ ਸਮਾਜ ਸ਼ਾਸਤਰ ਵਰਗੇ ਆਰਟਸ ਵਿਸ਼ੇ ਵਿੱਚ ਆਪਣੀ ਮਾਸਟਰ ਡਿਗਰੀ ਪੂਰੀ ਕੀਤੀ।

ਕਰੀਅਰ 
ਸ਼ੋਭਨਾ ਅਖਿਲਾ ਕੇਰਲਾ ਬਾਲਜਨ ਸਾਖੀਅਮ ਦੀ ਪਹਿਲੀ ਔਰਤ ਪ੍ਰਧਾਨ ਸੀ। ਉਹ ਰਾਜ ਯੂਥ ਕਾਂਗਰਸ ਕਮੇਟੀ ਦੀ ਪਹਿਲੀ ਜਨਰਲ ਸੈਕਟਰੀ ਵੀ ਸੀ ਅਤੇ ਕੇਰਲ ਪ੍ਰਦੇਸ਼ ਕਾਂਗਰਸ ਕਮੇਟੀ ਦੀ ਸੰਯੁਕਤ ਸੱਕਤਰ ਵਜੋਂ ਸੇਵਾ ਨਿਭਾਅ ਚੁੱਕੀ ਹੈ। ਉਸ ਨੇ ਕੇਰਲ ਯੂਨੀਵਰਸਿਟੀ ਦੀ ਸੈਨੇਟ ਮੈਂਬਰ ਵਜੋਂ ਵੀ ਸੇਵਾਵਾਂ ਨਿਭਾਈਆਂ ਹਨ। ਇੰਡੀਅਨ ਨੈਸ਼ਨਲ ਕਾਂਗਰਸ ਵਿਚੋਂ ਨਿਕਲ ਜਾਣ ਤੋਂ ਬਾਅਦ, ਉਹ ਡੈਮੋਕਰੇਟਿਕ ਇੰਦਰਾ ਕਾਂਗਰਸ (ਕਰੁਣਾਕਰਨ) ਵਿੱਚ ਸ਼ਾਮਲ ਹੋ ਗਈ ਜਿੱਥੇ ਉਸ ਨੇ ਜਨਰਲ ਸੱਕਤਰ ਵਜੋਂ ਸੇਵਾ ਨਿਭਾਈ। ਉਸ ਨੇ 9ਵੀਂ, 10ਵੀਂ ਅਤੇ 11ਵੀਂ ਅਸੈਂਬਲੀ ਵਿੱਚ ਕੇਰਲਾ ਵਿਧਾਨ ਸਭਾ ਵਿੱਚ ਚੇਂਗਨੂਰ ਹਲਕੇ ਦੀ ਪ੍ਰਤੀਨਿਧਤਾ ਕੀਤੀ।

ਉਸ ਨੇ 5 ਜੁਲਾਈ 2005 ਨੂੰ ਵਿਧਾਇਕ ਦੇ ਅਹੁਦੇ ਤੋਂ ਅਸਤੀਫਾ ਦੇ ਦਿੱਤਾ ਸੀ, ਆਈ.ਐਨ.ਸੀ ਤੋਂ ਅਸਤੀਫਾ ਦੇਣ ਤੋਂ ਬਾਅਦ, ਉਹ ਕੇ. ਕਰੁਨਾਕਰਨ ਦੇ ਨਾਲ ਡੀ.ਆਈ.ਸੀ ਵਿੱਚ ਸ਼ਾਮਲ ਹੋ ਗਈ ਸੀ।

2006 ਵਿੱਚ, ਡੀ.ਆਈ.ਸੀ (ਕੇ) ਵਿੱਚ ਸ਼ਾਮਲ ਹੋ ਕੇ ਉਹ ਤਿਰੂਵਨੰਤਪੁਰਮ ਪੱਛਮੀ ਹਲਕੇ ਦੀ ਨੁਮਾਇੰਦਗੀ ਕਰਨ ਵਾਲੀਆਂ ਚੋਣਾਂ ਲਈ ਖੜ੍ਹੀ ਸੀ, ਪਰ ਇਨ੍ਹਾਂ ਚੋਣਾਂ 'ਚ ਉਸ ਨੂੰ ਹਾਰ ਦਾ ਮੂੰਹ ਦੇਖਣਾ ਪਿਆ। ਬਾਅਦ ਵਿੱਚ, ਉਹ ਵਾਪਸ ਚਲੀ ਗਈ ਅਤੇ ਮੁੜ ਕਾਂਗਰਸ ਵਿੱਚ ਸ਼ਾਮਲ ਹੋ ਗਈ। 2011 ਵਿੱਚ, ਉਸ ਨੇ ਚੇਂਗਨੂਰ ਵਿਧਾਨ ਸਭਾ ਹਲਕੇ ਲਈ ਆਪਣਾ ਦਾਅਵਾ ਜਤਾਇਆ, ਪਰ ਪਾਰਟੀ ਦੇ ਦਬਾਅ ਦਾ ਹਵਾਲਾ ਦਿੰਦੇ ਹੋਏ ਆਖਰੀ ਸਮੇਂ ਉਹ ਵਾਪਸ ਚਲੀ ਗਈ।

ਵਿਵਾਦ
1997 ਵਿੱਚ, ਸ਼ੋਭਨਾ ਨੂੰ ਉਸ ਦੇ ਸਾਥੀਆ ਦੁਆਰਾ ਜ਼ਿਲ੍ਹਾ ਕਮੇਟੀ ਦੀ ਇੱਕ ਮੀਟਿੰਗ ਵਿੱਚ ਸ਼ਾਮਲ ਹੁੰਦੇ ਹੋਏ ਫੜਿਆ ਗਿਆ। ਉਸ ਨੇ ਉਨ੍ਹਾਂ ਦੇ ਖਿਲਾਫ ਇੱਕ ਸ਼ਿਕਾਇਤ ਜ਼ਾਹਿਰ ਕੀਤੀ ਜਿਸ ਨੂੰ ਪਾਰਟੀ ਨੇ ਵੱਡੇ ਪੱਧਰ 'ਤੇ ਨਜ਼ਰ ਅੰਦਾਜ਼ ਕਰ ਦਿੱਤਾ।

2002 ਵਿੱਚ, ਸ਼ੋਭਨਾ ਜਾਰਜ ਦੀ ਗ੍ਰਿਫਤਾਰੀ ਲਈ ਇੱਕ ਗੈਰ-ਜ਼ਮਾਨਤੀ ਗ੍ਰਿਫਤਾਰੀ ਵਾਰੰਟ ਜਾਰੀ ਕੀਤਾ ਗਿਆ ਸੀ। ਇਹ ਵਾਰੰਟ ਇੱਕ ਜਾਅਲੀ ਖੁਫੀਆ ਰਿਪੋਰਟ ਦੇ ਮਾਮਲੇ ਵਿੱਚ ਸੀ, ਜਿਸ ਨੂੰ ਉਸ ਵੇਲੇ ਦੇ ਮੁੱਖ ਮੰਤਰੀ ਏ. ਕੇ. ਐਂਟਨੀ ਦੇ ਦਫ਼ਤਰ ਵਿੱਚ ਫੈਕਸ ਕੀਤਾ ਗਿਆ ਸੀ, ਰਿਪੋਰਟ ਨੇ ਕਿਹਾ ਸੀ ਕਿ 1999-2000 ਵਿੱਚ ਹੋਈ 366 ਕਰੋੜ ਦੀ ਹਵਾਲਾ ਲੈਣ-ਦੇਣ ਵਿੱਚ ਸ਼ਾਮਲ ਸਨ। 2013 ਵਿੱਚ, ਉਸ ਨੇ ਮਾਨਵੀ ਅਧਿਕਾਰਾਂ ਬਾਰੇ ਸਿਖਲਾਈ ਦੇਣ ਵਾਲੇ ਰਜੀਥ ਕੁਮਾਰ ਦੇ ਵਿਰੁੱਧ ਰਾਜ ਮਨੁੱਖੀ ਅਧਿਕਾਰ ਕਮਿਸ਼ਨ ਅੱਗੇ ਸ਼ਿਕਾਇਤ ਦਰਜ ਕਰਵਾਈ, ਜਿਸ ਨੇ ਇੱਕ ਵਿਵਾਦਪੂਰਨ ਭਾਸ਼ਣ ਦਿੱਤਾ ਜਿਸ ਵਿੱਚ ਔਰਤਾਂ ਦੇ ਸਮੂਹਾਂ ਵੱਲੋਂ ਵਿਆਪਕ ਵਿਰੋਧ ਪ੍ਰਦਰਸ਼ਨ ਕੀਤੇ ਗਏ।

ਕਲਾ ਪ੍ਰਦਰਸ਼ਨੀ
2011 ਵਿੱਚ, ਸ਼ੋਭਨਾ ਨੇ 'ਏਂਟੇ ਓਨਮ' ਨਾਮ ਨਾਲ ਇੱਕ ਸੰਗੀਤ ਐਲਬਮ ਜਾਰੀ ਕੀਤੀ ਜੋ ਮੋਹੰਦਸ ਚੇਂਗਨੂਰ ਦੁਆਰਾ ਸਥਾਪਿਤ ਚੇਂਗਨੂਰ ਆਡੀਓਜ਼ ਦੁਆਰਾ ਜਾਰੀ ਕੀਤੀ ਗਈ ਸੀ।

ਉਸ ਨੇ ਇੱਕ ਫਿਲਮ "ਪ੍ਰਤਿਕਸ਼ਾਯੋਡ" ਰਿਲੀਜ਼ ਕਰਨ ਦਾ ਵੀ ਐਲਾਨ ਕੀਤਾ ਜਿਸ ਦੀ ਉਸ ਨੇ ਸਕ੍ਰਿਪਟ ਲਿਖੀ ਹੈ। ਫਿਲਮ ਬਾਲ ਮਜ਼ਦੂਰੀ ਬਾਰੇ ਹੈ ਅਤੇ ਇਸ ਵਿੱਚ ਮਸ਼ਹੂਰ ਅਦਾਕਾਰ ਮੁਕੇਸ਼, ਸਵੈਠਾ ਮੈਨਨ ਅਤੇ ਹੋਰ ਅਦਾਕਾਰ ਹੋਣਗੇ। ਫਿਲਮ ਦਾ ਨਿਰਦੇਸ਼ਨ ਸਨੋਬਾ ਐਲੈਕਸ ਦੁਆਰਾ ਕੀਤਾ ਜਾਵੇਗਾ, ਜਿਸ ਨੇ ਪਹਿਲਾਂ ਬੱਚਿਆਂ ਦੀਆਂ ਫਿਲਮਾਂ ਦਾ ਨਿਰਦੇਸ਼ਨ ਕੀਤਾ ਸੀ।

ਹਵਾਲੇ 

ਭਾਰਤੀ ਔਰਤਾਂ ਦੇ ਹੱਕਾਂ ਦੇ ਸਰਗਰਮ ਕਾਰਜ ਕਰਤਾ
ਜ਼ਿੰਦਾ ਲੋਕ
ਜਨਮ 1960
ਰਾਜਨੀਤੀ ਵਿੱਚ ਭਾਰਤੀ ਔਰਤਾਂ